
របាយការណ៍ ខែតុលា
ពីថ្ងៃទី០១ ដល់ថ្ងៃទី៣០ ខែតុលាឆ្នាំ២០២៣
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី២ ខែតុលា ឆ្នាំ២០២៣ ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់និងលោកប្រធានក្រុមជំនួយកិច្ចការអនុវត្តច្បាប់ បានចូលរួមកិច្ច ប្រជុំពិភាក្សា និងកែសម្រួលបន្ត លិខិតបទដ្ឋានគតិយុត្តិ ដែលមានការពាក់ព័ន្ធ និងរចនា សម្ព័ន្ធរបស់គណៈ កម្មាធិការ ប្រយុទ្ធប្រឆាំងអំពើជួញដូរមនុស្ស (គជបជ) ក្រោមអធិបតី ភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ។ សមាសភាពចូលរួម លោកជំទាវ ឧ.ឯក វេជ្ជ ប៉ុណ្ណ សំខាន់ អគ្គលេខាធិការ ឯកឧត្តមលោកជំទាវ ជាអគ្គលេខាធិការរង ទទួលបន្ទុក ក្រុមជំនួយកិច្ចការទាំង៦ ប្រធានលេខាធិការដ្ឋាន នាយ/នាយរងការិយាល័យ រដ្ឋបាលសរុប ការិយាល័យ ផ្សព្វផ្សាយអប់រំ របស់អគ្គលេខាធិការដ្ឋានគ.ជ.ប.ជ អនុប្រធាននិងសមាជិក ក្រុមប្រឹក្សានីតិកម្ម ។
· ថ្ងៃទី២ ខែតុលា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់និងលោកប្រធានក្រុមជំនួយកិច្ចការអនុវត្តច្បាប់ បានចូលរួមកិច្ច បានអញ្ជើញដឹកនាំប្រជុំពិនិត្យ និងសម្រេចទម្រង់ របាយការណ៍របស់គ.ជ.ប.ជ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការ ក្រសួងមហាផ្ទៃ និងជាអនុប្រធានអចិន្រ្តៃយ៍គ.ជ.ប.ជ មានការអញ្ជើញចូលរួម ពីលោកជំទាវ     ឧត្តមសេនីយ៍ឯក វេជ្ជបណ្ឌិត. ប៉ុណ្ណ សំខាន់ អគ្គលេខាធិការ គ.ជ.ប.ជ ឯកឧត្តម លោកជំទាវ អគ្គលេខាធិការ រង ទទួលបន្ទុកលេខាធិការដ្ឋាន ក្រុមជំនួយកិច្ចការសហ ប្រតិបត្តិការជាតិ-អន្តរជាតិ លោកអនុប្រធានលេខាធិការដ្ឋាន នាយរងការិយាល័យ នៃអគ្គលេខាធិការដ្ឋាន គ.ជ.ប.ជ ។
· ថ្ងៃទី៣ ខែតុលា ឆ្នាំ២០២៣  ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់និងលោកប្រធានក្រុមជំនួយកិច្ចការអនុវត្តច្បាប់ បានអញ្ជើញចូលរួមរៀបចំវគ្គបណ្តុះបណ្តាលស្តីពី «ការកំណត់អត្តសញ្ញាណជនរងគ្រោះដោយអំពើជួញដូរមនុស្ស ដើម្បីផ្តល់សេវាសមស្រប» ដែលមានរយៈពេល៣ថ្ងៃ គឺចាប់ពីថ្ងៃទី០៣ ដល់ទី០៥ ខែតុលា ឆ្នាំ២០២៣ នៅសណ្ឋាគាររ៉េនហ្វ័ររេស កក្រុងកំពត ខេត្តកំពត ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ អមដោយឯកឧត្តម ឧត្តមសេនីយ៍ឯក លីតុង ហ៊ុយ អគ្គលេខាធិការរង នៃអគ្គលេខាធិការដ្ឋាន គ.ជ.ប.ជ និងក្រុមការងារគ្រូឧទ្ទេស នៃអគ្គលេខាធិការដ្ឋាន គ.ជ.ប.ជ លោកជំទាវ យូ សុគ្នធ អភិបាលរងខេត្ត លោកស្រី កែវ ម៉ាលី ទីប្រឹក្សាក្រសួងសង្គមកិច្ច អតីតយុទ្ធជន និងយុវនីតិសម្បទា និងកញ្ញា អាឡិច ម៉ាកអ៊ិនតូស មន្ត្រី គម្រោងនៃអង្គការIOM ប្រចាំកម្ពុជា។វគ្គបណ្តុះបណ្តាលនេះសហការរៀបចំដោយ លេខាធិការដ្ឋាន គ.ខ.ប.ជ ខេត្តកំពត និងឧបត្ថម្ភគាំទ្រដោយអង្គការ IOM ។ សមាសភាពចូលរួមក្នុងវគ្គបណ្តុះបណ្តាលនេះរួមមាន លោក លោកស្រី ប្រធាន អនុប្រធាន មន្ទីរ និងការិយាល័យ នៃអង្គភាពជំនាញទាំង៦នៃរចនាសម្ព័ន្ធ គ.ខ.ប.ជ ស្នងការរង និងស្ថាប័នអយ្យការ សរុបចំនួន ៤០រូប។ គោលបំណងនៃវគ្គបណ្តុះបណ្តាលគឺដើម្បីពង្រឹង និងបញ្ជ្រៀបការយល់ដឹងពាក់ព័ន្ធនឹង គោលការណ៍ណែនាំ ស្តីពីបែបបទនិងនីតិវិធីនៃការកំណត់អត្តសញ្ញាណជនរងគ្រោះដោយអំពើជួញដូរមនុស្ស និងនិន្នាការថ្មីនៃបទល្មើស ព្រមទាំងការផ្តល់សេវាជូនជនរងគ្រោះ ដល់មន្ត្រីជួរមុខដែលពាក់ព័ន្ធ។
· ថ្ងៃទី៦ខែតុលា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុមជំនួយកិច្ចការអនុវត្តច្បាប់បានអញ្ជើញចូលរួមប្រជុំបន្ដពិនិត្យ និងសម្រេចទម្រង់របាយការណ៍របស់គ.ជ.ប.ជក្រោមអធិបតីភាពឧត្តមសេនីយ៍ឯក វេជ្ជបណ្ឌិត. ប៉ុណ្ណ សំខាន់ អគ្គលេខាធិការ គ.ជ.ប.ជ មានការអញ្ជើញចូលរួមពីឯកឧត្តម លោកជំទាវ អគ្គលេខាធិការរង លោកប្រធានលេខាធិការដ្ឋាន លោកប្រធានក្រុម ជំនួយកិច្ចការទាំង០៦ និងអនុប្រធានលេខាធិការដ្ឋាន  នៃអគ្គលេខាធិការដ្ឋាន គ.ជ.ប.ជ ។
· ថ្ងៃទី០៩ ខែតុលា ឆ្នាំ២០២៣ ៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ និង លោកអនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមត្រួតពិនិត្យកម្លាំងរួមនគរបាលជាតិនៃអគ្គលេខាធិការដ្ឋាន គ.ជ.ប.ជនៅអគ្គលេខាធិការដ្ឋាន គ.ជ.ប.ជ ក្រោមអធិបតីភាពឯកឧត្តម ឧត្ដមសេនីយ៍ឯក លី តុងហ៊ុយ អគ្គលេខាធិការរង គជបជ។ ក្រុមជំនួយកិច្ចការទាំង០៦ និង លេខាដ្ឋានបានធ្វើការរាយការណ៍ ពីសកម្មភាពប្រចាំសប្ដាហ៍ និងទិសដៅបន្ត។ ក្នុងនោះដែរ លោកឧត្ដមសេនីយ៍ឯក បានធ្វើការបំផុសជាសំនួរ និងលើកឡើងនៅច្បាប់មួយចំនួន ពាក់ព័ន្ធនឹង ពិធីសារប៉ាឡាម៉ូ ក៏ដូចជាការប្រើប្រាស់ច្បាប់ ទាក់ទងនឹងការជួញដូរមនុស្ស ដើម្បីធ្វើការបកស្រាយពន្យល់ផងដែរ។
· ថ្ងៃទី១៦ ខែតុលា ឆ្នាំ២០២៣ ៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ និង លោកអនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមត្រួតពិនិត្យកម្លាំងរួមនគរបាលជាតិនៃអគ្គលេខាធិការដ្ឋាន គ.ជ.ប.ជនៅអគ្គលេខាធិការដ្ឋាន គ.ជ.ប.ជ ក្រោមអធិបតីភាពឯកឧត្តម ឧត្ដមសេនីយ៍ត្រី តែ សុថារេត អគ្គលេខាធិការរង គ.ជ.ប.ជ ក្រុមជំនួយកិច្ចការទាំង០៦ និង លេខាដ្ឋានបានធ្វើការរាយការណ៍ ពីសកម្មភាពប្រចាំសប្ដាហ៍ និងទិសដៅបន្ត។ ក្នុងនោះដែរ ឯកឧត្តម ឧត្ដមសេនីយ៍ត្រី អគ្គលេខាធិការង បានធ្វើការណែនាំ៖
    - ត្រូវពង្រឹងវិន័យ និងការគោរពគំនាប់ក្នុងអង្គភាព
- រាល់ការសុំច្បាប់ត្រូវ​មានការឯកភាពពីប្រធានអង្គភាព
- ក្រុមការងារជំនាញនីមួយៗ ត្រូវជំរុញ​ការប្រមូល ចងក្រង របាយការណ៍សម្រាប់ការរៀបចំរបាយការណ៍ ១០ខែ ជូនថ្នាក់ដឹកនាំ។
- ការប្រជុំជួរបានបញ្ចប់​និងរំសាយនៅវេលាម៉ោង ០៨:៤៥នាទី ថ្ងៃខែឆ្នាំដដែល។
· ថ្ងៃទី១៦ ខែតុលា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុមជំនួយកិច្ចការអនុវត្តច្បាប់បានអញ្ជើញចូលរួមកិច្ចប្រជុំកម្រិតបច្ចេកទេស ដើម្បីពិនិត្យ​ ទម្រង់របាយការណ៍​ដាក់ចេញដោយក្រសួងមហាផ្ទៃ ត្រៀមរៀបចំរបាយការណ៍១០ខែ របស់ គ.ជ.ប.ជ ដើម្បីដាក់ជូនថ្នាក់ដឹកនាំក្រសួងពិនិត្យ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ។ តាមរយៈ​គម្រូរបាយការណ៍ដែលផ្តល់ដោយក្រសួងគឺ​ត្រូវបានចែកជា៤ផ្នែកធំៗគឺ៖ ១. សេចក្តីផ្តើម ២. ចក្ខុវិស័យ/គោលបំណង/គោលដៅ ៣. យុទ្ធសាស្ត្រ និង៤. ថវិកា។ ដើម្បីឆ្លើយតបតាមការណែនាំនៃគម្រូរបាយការនេះ លោកជំទាវ បានណែនាំ​តម្រង់ទិសក្រុមការងារឲ្យផ្តោតការយកចិត្តទុកដាក់តែ០២យុទ្ធសាស្ត្រគឺ ការងារបង្ការទប់ស្កាត់ និងការងារបង្ក្រាបនិងសង្គ្រោះ។ លោកជំទាវក៏បានដឹកនាំ​អង្គប្រជុំ ឲ្យធ្វើការឆ្លុះបញ្ចាំង​លទ្ធផលការងារតាមក្រុមជំនួយកិច្ចការអន្តរក្រសួងទាំង៦ ដើម្បីដាក់ចេញជាសកម្មភាពយុទ្ធសាស្ត្រ ឆ្លើយតបទៅនឹងយុទ្ធសាស្ត្រទាំង០២ ខាងលើ។

· ថ្ងៃទី១៩ ខែតុលា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុមជំនួយកិច្ចការអនុវត្តច្បាប់បានអញ្ជើញចូលរួមកិច្ចប្រជុំស្តីពី ការពង្រឹងភាពជាដៃគូ ក្នុងការងារប្រយុទ្ធប្រឆាំងអំពើជួញដូរមនុស្ស ក្រោមអធិបតីភាព​លោកជំទាវ ជូ ប៊ុនអេង រដ្ឋលេខាធិការ​ក្រសួងមហាផ្ទៃ និងជាអនុប្រធានអចិន្ត្រៃយ៍​ គ.ជ.ប.ជ ដែលសមាសភាពចូលរួមក្នុងកិច្ចប្រជុំរួមមាន លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ឯកឧត្តម លោកជំទាវ អគ្គលេខាធិការរង នៃអគ្គលេខាធិការដ្ឋាន គ.ជ.ប.ជ លោក លោកស្រី ដែលជាក្រុមការងារ លេខាធិការដ្ឋាន នៃអគ្គលេខាធិការដ្ឋាន គ.ជ.ប.ជ លោក លោកស្រី ប្រធាន អនុប្រធាន ឬតំណាងអង្គការដៃគូ រួមមាន អង្គការ ERIKS JALPEN, CHAB DAI, CARITAS SWISS, CARITAS CAMBODIA, PLAN, IJM, UNDP, AIM, RATANAK, WINROCK, APLE, HAGAR, SAMARITAN's PURSE, CPU, ASEAN-ACT, LSCW, IOM, CWCC, និង​ ILO។ 
គោលបំណងនៃកិច្ចប្រជុំគឺដើម្បី ពិភាក្សាអំពី​កិច្ចសហការរបស់អង្គការដៃគូ ជាមួយរាជរដ្ឋាភិបាល ពោលគឺ គ.ជ.ប.ជ ក្នុងកិច្ចការប្រយុទ្ធប្រឆាំង អំពើជួញដូរមនុស្ស និងលើកឡើងនូវបញ្ហាប្រឈម​ក្នុងការអនុវត្ត ដើម្បីស្វែងរកដំណោះស្រាយសមស្រប។
· ថ្ងៃទី២៣ ខែតុលា ឆ្នាំ២០២៣៖ ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ និង លោកអនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមត្រួតពិនិត្យកម្លាំងរួមនគរបាលជាតិនៃអគ្គលេខាធិការដ្ឋាន គ.ជ.ប.ជនៅអគ្គលេខាធិការដ្ឋាន គ.ជ.ប.ជ ក្រោមអធិបតីភាពឯកឧត្តម ឧត្ដមសេនីយ៍កែវ សុណ្ណារ៉ា អគ្គលេខាធិការរង គ.ជ.ប.ជ ក្រុមជំនួយកិច្ចការទាំង០៦ និង លេខាដ្ឋានបានធ្វើការរាយការណ៍ ពីសកម្មភាពប្រចាំសប្ដាហ៍ និងទិសដៅបន្តបានលើកឡើងអំពីការអនុវត្តការងារប្រចាំថ្ងៃរបស់ក្រុមនីមួយៗ ការធ្វើសេចក្ដីរាយការណ៍ជូនថ្នាក់ដឹកនាំងំពីសកម្មភាពការងារប្រចាំសប្ដាហ៍ ការគ្រប់គ្រងមន្រ្តីក្រោមឱវាទពាក់ព័ន្ធវត្តមានប្រចាំថ្ងៃ ការគោរពវិន័យរបស់កងកម្លាំងនគរបាលជាតិ ត្រូវមានសាមគ្គីភាពផ្ទៃក្នុងល្អ ត្រូវមានឆន្ទៈក្នុងការបំពេញការងារ ទៅតាមតួនាទីភារកិច្ចរៀងៗខ្លួន។
[bookmark: _GoBack]III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែអស្សុជ ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែតុលាឆ្នាំ២០២៣

